Document ID: 31989R0921

Komisijas Regula (EEK) Nr. 921/89
(1989. gada 10. aprīlis),
ar kuru groza Regulu (EEK) Nr. 890/78, ar ko nosaka sīki izstrādātus apiņu sertifikācijas noteikumus
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3998/87 [2], un jo īpaši tās 2. panta 5. punktu,
tā kā, lai noteiktu apiņu, lapu, stiebru un atkritumu proporcijas, saskaņā ar Komisijas Regulu (EEK) Nr. 890/78 [3], kurā jaunākie grozījumi izdarīti ar Regulu (EEK) Nr. 3994/88 [4], ir pieņemts, ka apiņu atkritumu un lupulīna blīvums ir vienāds; tā kā tagad ir iespējams noteikt attiecību starp to attiecīgo blīvumu; tā kā šim mērķim izmantotā aprēķināšanas metode būtu attiecīgi jāprecizē;
tā kā saskaņā ar Regulas (EEK) Nr. 890/78 7. pantu, uz iesaiņojuma, kurā produktu pārdod, pēc aizplombēšanas ir jābūt norādei par attiecīgajām sastāvdaļām; tā kā, lai izvairītos no iespējamas ļaunprātīgas izmantošanas, būtu jāveic pasākumi šādu norāžu piestiprināšanai arī uz paciņām vai pulvera un ekstrakta kastēm iepakojumā; tā kā atbilstīgi būtu jāgroza Regula (EEK) Nr. 890/78;
tā kā šajā regulā paredzētie pasākumi ir saskaņā ar Apiņu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 890/78 groza šādi:
1. Tās II pielikuma C.1 punkta trešo punktu
"Atkritumi un lupulīns nav nodalāmi. Tādēļ katra relatīvo procentu nosaka, objektīvi novērtējot krāsu, bet svara aprēķināšanai pieņem, ka to blīvums ir vienāds"
aizstāj šādi:
"Ir ļoti grūti precīzi nodalīt atkritumus un lupulīnu. Tomēr, izmantojot 0,8 milimetru sietiņu, ir iespējams noteikt aptuvenās relatīvās attiecības starp atkritumiem un lupulīnu.
Nosakot lupulīna proporciju, ir jāņem vērā, ka lupulīna blīvums ir četras reizes lielāks nekā atkritumu blīvums."
2. Regulas IV pielikuma d) punktā pēc teksta "iespiež uz aizplombēta iepakojuma" pievieno tekstu "un uz katras pulvera vai ekstrakta paciņas vai kastes aizplombētā iepakojumā".
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro, sākot ar 1989. gada apiņu ražu.
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 10. aprīlī

Labels: 7
3
17
20